CELEX: 62018TN0284
Language: mt
Date: 2018-05-03 00:00:00
Title: Kawża T-284/18: Rikors ippreżentat fit-3 ta’ Mejju 2018 – Arbuzov vs Il-Kunsill

201806290751986712018/C 249/462842018TC24920180716MT01MTINFO_JUDICIAL20180503363721Kawża T-284/18: Rikors ippreżentat fit-3 ta’ Mejju 2018 – Arbuzov vs Il-Kunsill
 ---documentbreak--- C2492018MT3610120180503MT0046361372Rikors ippreżentat fit-3 ta’ Mejju 2018 – Arbuzov vs Il-Kunsill
   (Kawża T-284/18)2018/C 249/46Lingwa tal-kawża: iċ-Ċek
      Partijiet
   
   
      Rikorrent: Sergej Arbuzov (Kiev, l-Ukraina) (rappreżentant: M. Mleziva, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/333 tal-5 ta’ Marzu 2018 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna, sa fejn tikkonċerna lil Sergej Arbuzov.
         
      
            —
         
         
            tiddikjara li l-Kunsill tal-Unjoni Ewropea għandu jbati l-ispejjeż tiegħu stess u tikkundannah għall-ispejjeż sostnuti minn Sergej Arbuzov.
         
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
            1.
         
         
            L-ewwel motiv ibbażat fuq ksur tad-dritt għal amministrazzjoni tajba.
            
                     —
                  
                  
                     Insostenn tar-rikors tiegħu, ir-rikorrent isostni, inter alia, li l-Kunsill tal-Unjoni Ewropea ma kienx diliġenti biżżejjed u ma tax attenzjoni biżżejjed fl-adozzjoni tad-Deċiżjoni (PESK) 2018/333 tal-5 ta’ Marzu 2018, u dan peress li qabel l-adozzjoni tad-deċiżjoni kkontestata ma indirizzax l-argumenti tar-rikorrent u l-provi li kien ressaq li jimmilitaw favur dan tal-aħħar, u huwa bbaża dik id-deċiżjoni primarjament fuq is-sunt qasir tal-Uffiċċju tal-Prosekutur Ġenerali tal-Ukraina u ma talab ebda informazzjoni addizzjonali dwar l-iżvolġiment tal-investigazzjonijiet fl-Ukraina.
                  
               
      
            2.
         
         
            It-tieni motiv ibbażat fuq ksur tad-dritt għall-proprjetà tar-rikorrent.
            
                     —
                  
                  
                     F’dan ir-rigward, ir-rikorrent isostni li l-miżuri restrittivi li ttieħdu kontrih huma sproporzjonati, imorru lil hinn minn dak li huwa neċessarju u jammontaw għal ksur tal-garanziji tad-dritt internazzjonali dwar il-protezzjoni tad-dritt għall-proprjetà tar-rikorrent.